შევარდენი-1906 თბილისი (საფეხბურთო კლუბი)

შევარდენი-1906 — ქართული საფეხბურთო კლუბი თბილისიდან. 1986 წლის საქართველოს სსრ ჩემპიონი და სუპერთასის მფლობელი, 1992–93 წლების ვიცე-ჩემპიონი. პირველი დამოუკიდებელი ეროვნული ჩემპიონატის მონაწილე. ერთ-ერთი უძველესი საფეხბურთო კლუბი საქართველოში.

ისტორია
კლუბის ჩამოყალიბებაში უდიდესი წვლილი და დამსახურება მიუძღვის ჩეხ საზოგადო მოღვაწესა და პედაგოგს იაროსლავ სვატოშს . საუკუნის ბოლოს პრაღის სპორტსაზოგადოება „სოკოლიდან“ საქართველოში დაპატიჟა ტანვარჯიშის მწვრთნელები, რომლებმაც ჩამოაყალიბეს სპორტული სექცია „სოკოლი“, 1906 წლიდან — „შევარდენი“. სპორტსაზოგადოებას ხელმძღვანელობდნენ ა. ლუკეში, ი. ნოვაკი, გ. ეგნატაშვილი.

კლუბი „შევარდენი“ ტფილისი ჩამოყალიბდა 1906 წელს. 1911 წლის 23 ოქტომბერს შევარდნელებმა გამართეს თამაში სხვადასხვა სპორტული წრეებისგან გაერთიანებულ ნაკრებ გუნდთან და იმარჯვეს 1–0. 1986 წლამდე მონაწილეობდა ადგილობრივ შეჯიბრებებში.

1980-იანები
1987 წელს გუნდმა მონაწილეობა მიიღო სსრ კავშირის პირველობაზე, მეორე ლიგის ზონაში, სადაც 30 ჩატარებული თამაშიდან 14 მოიგო, 12 დათმო, 4 ფრედ დაამთავრა და 32 ქულით მეოთხე ადგილი დაიკავა.

1988 წელს იმავე პირველობაზე ჩატარებული 30 თამაშიდან 8 მოიგო, 18 დათმო, 4 ფრედ დაამთავრა და 20 ქულით 16 გუნდში მე-14 ადგილზე გავიდა.

1989 წელს იმავე პირველობაზე და იმავე ზონაში ჩატარებული 42 თამაშიდან 11 მოიგო, 25 დათმო, 6 ფრედ დაამთავრა და 28 ქულით გათამაშების მონაწილე 22 გუნდს შორის მე-20 ადგილზე დაასრულა ასპარეზობა.

საქართველოს 1986 წლის ჩემპიონატში გამარჯვებული გუნდის, თბილისის „შევარდენის“ (სპი) შემადგენლობაში იყვნენ: ი. ბერაძე, მ. კორსავა, ბ, ჩადუნელი, გ. ბანცური, გ. მენთეშაშვილი, გ. ქობელაშვილი თ. დეკანოსიძე, გ. ჯოჯუა, მ. შალამბერიძე, დ. ქადაგიძე, გ. ჯიშკარიანი, კ. კოპალეიშვილი, ზ. ბაკურაძე, გ. ჯაკობია, კ. გოგიჩაიშვილი, გ. მესხაძე, გ. ლოგუა, დ. უგრელიძე, თ. ყოლბაია, გ. ხატიაშვილი, გუნდის უფროსი მწვრთნელი — მ. ხურცილავა, გუნდის უფროსი — ნ. ბუსკაძე.

საქართველოს სუპერთასი 1986
1986 წლის 21 დეკემბერს თბილისის გ. დიმიტროვის სახელობის საავიაციო ქარხნის სტადიონზე გაიმართა საქართველოს სუპერთასის მატჩი ფეხბურთში. ერთმანეთს შეხვდნენ რესპუბლიკის ჩემპიონი „შევარდენი“-სპი (თბილისი) და თასის მფლობელი „მადნეული“ (ბოლნისი). სპორტული პრესის შეფასებით ეს იყო სეზონის ფინიშის მეტად საინტერესო თამაში, სადაც გამარჯვებულებმაც და დამარცხებულებმაც დიდი მონდომება, ბრძოლისუნარიანობა გამოავლინეს და, თუმცა, გამარჯვება თბილისელებს დარჩათ, ბოლნისელი ფეხბურთელებიც ღირსეულად გამოიყურებოდნენ.

თამაშის დასაწყისი „მადნეულის“ უპირატესობით მიმდინარეობდა, მაგრამ მე-18 წუთზე „შევარდენი“-სპი-მ სწრაფი კონტრიერიში განახორციელა, რაც მენთეშაშვილის ზუსტი დარტყმით დამთავრდა. ათიოდე წუთის შემდეგ ასეთივე კონტრშეტევის დროს მასპინძლები ჯოჯუამ დააწინაურა — 2–0. ბრძოლის სიმწვავე შესვენების შემდეგაც არ დამცხრალა, ქობელაშვილმა ანგარიში 3–0-მდე გაზარდა, მაგრამ მატჩის ბოლო წუთებზე თბილისელთა კარში 11-მეტრიანი დაინიშნა, რომელიც ბოლნისელთა მეკარე კუდუხოვმა ზუსტად გამოიყენა.

საქართველოს 1986 წლის სუპერთასი ჩემპიონის გამარჯვებით — 3–1 დამთავრდა, საპატიო ჯილდო თბილისის „შევარდენი“-სპი-მ (გუნდის მწვრთნელი სპორტის დამსახურებული ოსტატი მ. ხურცილავა) ჩაიბარა.

შემადგენლობა 1989
1990-იანები
1990 წელს კლუბმა შეიცვალა სახელი და მას ოფიციალურად ეწოდა „შევარდენი 1906“. ამავე წელს გუნდმა იასპარეზა საქართველოს პირველ ჩემპიონატზე.
შემადგენლობა 1990
შემადგენლობა 1993
შემადგენლობა 1994
შემადგენლობა 1995
2000-იანები
2022 წლის 21 მაისს საქართველოს ფეხბურთის ფედერაციის სადისციპლინო და დავების განმხილველი კომიტეტის სხდომაზე მიღებული გადაწყვეტილების შედეგად, სადისციპლინო კომიტეტმა თბილისის „შევარდენი“ ეროვნული ლიგა 2-ის გათამაშებიდან მოხსნა და ერთი საფეხურით დაბალ დივიზიონში დააქვეითა, ასევე მოხსნა დავით ყიფიანის სახელობის თასის გათამაშებიდანაც, ხოლო გუნდის რამდენიმე მოთამაშეს სხვადასხვა ვადით თამაში აუკრძალა. ეროვნული ლიგის ადმინისტრაციის ცნობით, 13 ტურის შემდეგ, მოხდა გუნდის შედეგების ანულირება.

შემადგენლობა 2022
სახელწოდებები
მიღწევები
უმაღლესი ლიგა
ვიცე-ჩემპიონი: 1992–93
საქართველოს სსრ ჩემპიონატი
ჩემპიონი: 1986
მესამე ადგილი: 1985

ცნობილი ფეხბურთელები
კახი გოგიჩაიშვილი (1986–87, 1992–94)
დიმიტრი კუდინოვი (1989)
ნუკრი კაკილაშვილი (1990)
აკაკი დევაძე (1992–93, 1994–95)
ზაზა ჯანაშია (1993–94)
გრიგოლ ცაავა (1994)
ბესიკ ფრიდონაშვილი (1994–95)
ალექსანდრე გოგობერიშვილი (1995)
გიორგი ნემსაძე (1998–99)